Tidligt lørdag morgen var en 43-årig kvinde på vej mod Skagen på Jerupvej. Trafikken var næppe tung på vejen, da klokken kun var omkring seks, så hun spottede nemt den modkørende, der foretog en uvending midt på vejen. Og nu kørte bilisten foran hende på vej til Skagen. I den forreste bil sad en 42-årig mand, og han ombesluttede sig igen for retningen ikke lang tid efter. I hvad kvinden mener må have været et forsøge på en meget skarp uvending ud mod cykelstien, væltede bilen med den 42-årige mand. Derfor blev politiet tilkaldt. De har nu taget en blodprøve på den 42-årige, for at undersøge, om han var påvirket af spiritus. Kvinden nåede ikke at undvige den skarpe uvending, og hun kørte derfor ind i mandens bil. Hun kom lettere til skade i uheldet.

Referat:
Kvinden nåede ikke at undvige, og er kommet lettere til skade.